മാലിന്യ നിര്മ്മാര്ജ്ജനം: വൈസ് പ്രസിഡന്റും മെമ്ബറും നേര്ക്കുനേര് വെള്ളനാട്:മാലിന്യ നിര്മ്മാര്ജ്ജനത്തെ ചൊല്ലി കോണ്ഗ്രസുകാരനായ പഞ്ചായത്ത് വൈസ് പ്രസിഡന്റും സി. പി. എം മെമ്ബറും നേര്ക്കുനേര്.വെള്ളനാട് ഗ്രാമപഞ്ചായത്തിലാണ് സംഭവം.പഞ്ചായത്ത് യോഗത്തില് പതിനേഴ് അംഗങ്ങളും പിന്തുണച്ച തീരുമാനത്തിനെതിരായി വെള്ളനാട് ടൗണ് വാര്ഡ് അംഗം കൃഷ്ണകുമാര് പ്രവര്ത്തിച്ചെന്ന് പഞ്ചായത്ത് വൈസ് പ്രസിഡന്റ് വെള്ളനാട് ശ്രീകണ്ഠനും , സര്ക്കാര് തീരുമാനം നടപ്പാക്കുകയാണ് താന് ചെയ്യുന്നതെന്ന് വാര്ഡ് അംഗം കൃഷ്ണകുമാറും പറയുന്നു.അതേസമയം, കൃഷിയെന്നും ശുചിത്വമെന്നും പേരുനല്കി ടൗണ് വാര്ഡിലെ മാലിന്യങ്ങള് ശേഖരിച്ച് പഞ്ചായത്തിന് മുന്പില് നിറച്ച് ,മാലിന്യം നിക്ഷേപിക്കുന്ന ഇടമാക്കി മാറ്റുകയാണ് വാര്ഡംഗം ചെയ്യുന്നതെന്ന് പഞ്ചായത്ത് പ്രസിഡന്റ് രാജലക്ഷ്മിയും വെള്ളനാട് ശ്രീകണ്ഠനും പറയുന്നു. സ്വകാര്യ വ്യക്തികളില് നിന്ന് പാരിതോഷികം കൈപറ്റി ഹരിത ചട്ടം എന്ന പേരില് പലയിടത്തും മാലിന്യം തള്ളി നിലം നികത്തുന്നു എന്നും വൈസ് പ്രസിഡന്റ് ആരോപിച്ചു.